ლგბტ უფლებები ყირგიზეთში
ლგბტ უფლებები ყირგიზეთში — ყირგიზეთში ლესბოსელი, გეი, ბისექსუალი და ტრანსგენდერი (ლგბტ) პირები ისეთ იურიდიულ გამოწვევებს განიცდიან, რომლებსაც არ განიცდიან ჰეტეროსექსუალი მაცხოვრებლები. ყირგიზეთში კანონიერია როგორც მამრობით, ასევე ქალ, ერთნაირსქესიანთა სქესობრივი აქტივობა, მაგრამ ერთნაირსქესიან წყვილებს და ოჯახებს არ აქვთ უფლება მიიღონ იგივე სამართლებრივი დაცვა, როგორც საწინააღმდეგო სქესის დაქორწინებულ წყვილებს. ლგბტ ადამიანები ქვეყანაში ხშირად განიცდიან დისკრიმინაციას და შევიწროებას. ჰომოფობია ყირგიზეთში ფართოდ არის გავრცელებული და მას ხშირად თან ახლავს ძალადობა. ყირგიზეთი აღწერილია, როგორც მტრული გარემო, როდესაც საქმე ეხება ლგბტ უფლებებს. ყირგიზეთში ლეგალურია როგორც მამრობით, ასევე ქალ ერთნაირსქესიანთა სექსუალური აქტივობა, მაგრამ 2016 წლიდან კონსტიტუციაში ერთნაირსქესიანთა ქორწინება არ არის აღიარებული და აშკარად აკრძალულიც კი არის. ლესბოსელი, გეი, ბისექსუალი და ტრანსგენდერი (ლგბტ) ადამიანები კვლავ აწყდებიან არასათანადო მოპყრობას, გამოძალვასა და დისკრიმინაციას სახელმწიფო და არასახელმწიფო აქტორების მხრიდან. სხვადასხვა ნაციონალისტური ჯგუფი 2019 წლის დემონსტრაციების დროს დაემუქრა ლგბტ ჯგუფებს. პარლამენტის რამდენიმე წევრმა გამოხატა ზიზღი ერთნაირსქესიანი წყვილების მიმართ: ერთმა წევრმა თქვა, რომ ლგბტ ადამიანები „არა მხოლოდ წყევლას, არამედ ცემასაც იმსახურებენ“. ტრანსგენდერებს უფლება აქვთ შეიცვალონ სქესი ყირგიზეთში, მაგრამ ამისათვის მათ სჭირდებათ სქესის შეცვლის ოპერაციის გაკეთება. პირველი ასეთი ოპერაცია ჩატარდა ბიშკეკში 2014 წლის იანვარში. ლგბტ ადამიანებს სამხედრო სამსახურში ღიად მსახურობის უფლება არ აქვთ.